
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх.№ …………………………………………………..
ДО

ОБЩИНСКИ СЪВЕТ 

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: редовно заседание на Общо събрание на Асоциация по ВиК на обособената територия, обслужвана от „ВиК” ЕООД гр. Смолян
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград е постъпила Покана с вх. №06-00-57/10.05.2023г.,  както и  Уведомление с вх.№ 06-00-62/18.05.2023г., от Областен управител на Област Смолян и председател на Асоциация по ВиК на обособената територия, обслужвана от „ВиК” ЕООД гр. Смолян, 
Видно от текста на посочените документи, свиква се, на 21.06.2023г., от 13.30ч., редовно присъствено заседание на Общото събрание на асоциацията, което ще се проведе в зала №201, в сградата на Областна администрация Смолян.

Приложен е дневен ред на заседанието.
Кметът на Община Смолян е предложил включването на:
„т.5. -  Преразглеждане на актуализирания Бизнес план за развитие на дейността на ВиК ЕООД гр. Смолян като ВиК Оператор за периода 2022-2026г.“.

т.6. – Обсъждане на възможностите за оптимизиране на ВиК оператора. Намаляване на цените  на  ВиК услугите – довеждане, отвеждане  и пречистване  на водата. Цената трябва да бъде поставена  в съответствие  с необходимо присъщите разходи, направени по повод довеждане, отвеждане  и пречистване  като се отчете факта, че ВиК оператора е монополист и потребителите нямат друга алтернатива.“

Посочените точки нямат предложения за решение и са повод за дискусия.

Информирам Общински съвет Златоград, че с мое писмо от 20.01.2023г., до Народно събрание на Република България и Министерство на финансите, предложих да бъде разгледана възможността за освобождаване или намаляване ставката на ДДС върху цената на куб.м. на територията на цялата страна. Предвид това, че към настоящия момент е действащо ново Народно събрание, изпратих повторно писмо със същото предложение, адресирано и до Министерство на финансите и НСОРБ.
Съгласно разпоредбите на Закона за водите и Правилника за организацията и дейността на асоциациите по водоснабдяване и канализация, представител на съответната община е Кметът, а при невъзможност да участва – друг представител, определен от общински съвет.

Позицията и мандатът на представителя на съответната община, за всяко заседание на Общото събрание, следва да са съгласувани от Общински съвет.
Мотивиран от изложеното, предлагам на Вашето внимание следния проект за 
РЕШЕНИЕ 

Общински съвет Златоград, след като обсъди мотивирано предложение на кмета на Община Златоград г-н Мирослав Янчев и на основание чл.10в, ал.1, точка 7, чл.198е, ал. 3 и ал.5 от Закона за водите, и чл. 5, ал. 6 и ал.7, чл.12а, ал.1 и чл. 14, ал.2 от Правилника за организацията и дейността на асоциациите по водоснабдяване и канализация,






      РЕШИ:

I. Общински съвет Златоград дава мандат на кмета на община Златоград, в качеството му на представител на общината в Асоциация по ВиК на обособената територия, обслужвана от „Водоснабдяване и канализация“ ЕООД, гр. Смолян, за представяне позицията на общината по точките от дневния ред на предстоящото на 21.06.2023 г. редовно заседание на общото събрание, както следва:
1. Дава мандат на кмета на община Златоград за представяне позицията на общината при обсъждане на Отчета за дейността на Асоциацията по ВиК – Смолян за 2022г.  и да приеме / да не приеме така представеният отчет.

2. Дава мандат на кмета на община Златоград за представяне позицията на общината при обсъждане на Отчета за изпълнението на бюджета на Асоциация по ВиК – Смолян за 2022 г.  и да приеме / да не приеме така представеният отчет.

3.Дава мандат на кмета на община Златоград за представяне позицията на общината при обсъждане на Проекта на бюджет на Асоциация по ВиК – Смолян за 2023 г и да приеме / да не приеме  така представения бюджет.

4. Дава мандат на кмета на община Златоград за представяне позицията на общината при обсъждане и одобряване на Подробна инвестиционна програма на ВиК ЕООД – Смолян за инвестиции в активи, публична държавна и публична общинска собственост през 2023 г. и да одобри / да не одобри така представената програма.

5. Дава мандат на кмета на община Златоград да участва в дискусията по т.5.

6. Дава мандат на кмета на община Златоград да участва в дискусията по т.6. В разглежданата точка дава мандат на кмета на община Златоград да представи позицията си в Писмо с изх.№ 04-00-101/25.05.2023г., по описа на Общинска администрация Златоград.
7. Други. 
II. При невъзможност кметът на община Златоград да представи мандата/решението за заседанието на общото събрание на Асоциация по ВиК на обособената територия, обслужвана от „Водоснабдяване и канализация“ ЕООД, гр. Смолян, в срока, посочен в поканата /21.06.2023 г. 13.30 ч./, Общински съвет Златоград упълномощава инж. Светла Букова – гл. експерт К и Р, за представител на общината, който да изрази горепосочената позиция.


Забележка: Приложенията към поканата са изпратени по електронен път на Obs_zlatograd@abv.bg.
С уважение,

МИРОСЛАВ ЯНЧЕВ

Кмет на Община Златоград
Изготвил:
Асен Черешаров

Главен юрисконсулт, ПИ и ЛЗЛД



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

